केंद्रीय मंत्री रामविलास पासवान के भाई और सांसद रामचंद्र पासवान का निधन  
लंबे समय से बीमार थे रामचंद्र पासवान
दिल्ली के राम मनोहर लोहिया अस्पताल में चल रहा था इलाज
रामविलास पासवान के भाई थे रामचंद्र पासवान
केंद्रीय मंत्री रामविलास पासवान के भाई और बिहार के समस्तीपुर से सांसद रामचंद्र पासवान का रविवार को निधन हो गया. वह बीते कुछ दिनों से दिल्ली के राम मनोहर लोहिया अस्पताल में भर्ती थे. उन्हें 11 जुलाई को दिल का दौरा पड़ा था. इसके बाद से ही उनका राम मनोहर लोहिया अस्पताल में इलाज चल रहा था. मिली जानकारी के अनुसार रामचंद्र पासवान ने 11 जुलाई को दिल्ली स्थित आवास पर रात में सीने में दर्द की शिकायत की थी. इसके बाद ही उन्हें दिल्ली के राममनोहर लोहिया अस्पताल में भर्ती कराया गया था. बता दें कि उन्हें बीते कुछ दिनों से वेंटिलेटर पर भी रखा गया था. केंद्रीय मंत्री रामविलास पासवान ने भी अस्पताल पहुंचकर उनका हाल-चाल लिया था. रामचंद्र पासवान ने बिहार के समस्तीपुर लोकसभा सीट से कांग्रेस के उम्मीदवार अशोक कुमार को एक लाख से ज्यादा वोटों से हराया था. 

Lok Janshakti Party (LJP) Member of Parliament, Ram Chandra Paswan (in file pic) passes away at RML Hospital in Delhi. He is brother of Union Minister Ram Vilas Paswan. pic.twitter.com/4n0OzZZBsA
रामचंद्र पासवान के निधन पर पीएम मोदी ने दुख व्यक्त किया. पीएम मोदी ने ट्वीट कर कहा कि मैं रामचंद्र पासवान के निधन से आहत हूं. वह जन के नेता और पिछड़ों की आवाज थे. उनका जाना एक बड़ी क्षति की तरह है.वहीं, बीजेपी के कई अन्य बड़े नेताओं ने भी पासवान के निधन पर दुख जताया है, साथ ही उन्हें श्रद्धांजलि भी अर्पित की है. 

Shri Ram Chandra Paswan Ji worked tirelessly for the poor and downtrodden. At every forum he spoke unequivocally for the rights of farmers and youngsters. His social service efforts were noteworthy. Pained by his demise. Condolences to his family and supporters. Om Shanti.